30 drenge fra fodboldklubben Havnar Boltelag i Thorshavn nyder solskinnet og fodbolden på årets Dana Cup ekstra meget. Hele året har drengen på de tre hold knoklet med frivilligt arbejde for at samle penge ind til turen. Blandt andet har de været i et lydstudie for at indspille en sang, som træneren har skrevet tekst og musik til. Den er udgivet på CD, som er solgt i stor stil på Færøerne. - Sangen handler om vores rejse hertil. Og om det herlige ved at være sammen og have det sjovt med fodbolden, siger træner Ingi Rasmussen.. Ud over sangen er der solgt skrabelodder, taget vagter i klubbens kiosk, samlet flasker og meget, meget mere. I alt har de arbejdsomme børn og deres forældre i løbet af et år samlet 300.000 kroner ind. Det er mere end nok til, at drengene og deres i alt fire trænere og seks ledere har rejse og ophold betalt. - Og vi har slet ikke kunnet bruge alle pengene, smiler en af forældrene Jonfrid Joanesarson. Årets Dana Cup har besøg af 921 hold fra 44 nationer.
En flok færøske fodbolddrenge, deres forældre og trænere var så opsatte på at deltage i fodboldturneringen Dana Cup i Hjørring, at de har udgivet en cd med deres slagsang. Pengene fra CDen har været med til at finansiere turen til Danmark.